# 【ERB學員技能Show Hand Show】

# 第二集︰一杯「唔捨得飲」嘅咖啡

螢幕蓋字：

ERB學員技能Show Hand Show

職業．技能．修煉所

第2集︰一杯「唔捨得飲」嘅咖啡

畫面見「肥東能量值」，能力包括搞笑、顏值、手藝、體力及魅力。

畫面見何遠東站在廚房裡，手上拿著智能電話重溫學做小丑的相片。

何遠東︰搞笑呢啲嘢真係難我唔到呀…

畫面見何遠東另一隻手拿起一杯咖啡。

何遠東︰係時候建立我文青嘅一面，話唔埋我可以成為第二個「咖啡男神」喎！

畫面見何遠東幻想自己成為「咖啡男神」。

何遠東︰小姐，可以請你飲杯Cappuccino嗎？

畫面見何遠東返回現實，表情帶點疑惑︰但硬係爭咁少少男神feel喎，一定係杯咖啡太普通！

螢幕蓋字：

太普通！

畫面見何遠東拿起智能電話瀏覽社交平台，看到蔣知識發佈了一則有關沖調咖啡的貼文，相片及內容非常吸引。

何遠東︰咦！又係蔣知識喎！喂，佢個caption得喎！「一杯令人唔捨得飲嘅咖啡」…嘩！有feel呀，問吓佢點整嘅先。

畫面見何遠東透過語音訊息與蔣知識對話。

何遠東︰隊長，你嗰杯「唔捨得飲嘅咖啡」係點整㗎？

蔣知識︰係我哋ERB學員Justin整㗎，佢讀完ERB「咖啡調製員」課程，仲開咗間Café添。

何遠東︰咁麻煩你叫佢教我兩招呀！唔駛急㗎，最緊要快！

畫面見何遠東走向咖啡室。

何遠東心想︰睇嚟我同男神嘅距離又近咗一大步喇！

畫面見何遠東拉門步入咖啡室，並揮手向ERB學員Justin打招呼。

學員望向大門方向︰Hello!

何遠東︰Hello Justin，我就係蔣知識嘅老友，我叫「肥東」，雖然呢排fit咗好多！

螢幕蓋字：

ERB「咖啡調製員基礎證書」課程畢業學員

江卓衡Justin

學員︰咁呀，你有冇飲開咩咖啡㗎？

何遠東︰我有飲開咖啡㗎，飲咖啡呢一定要睇feel嘅，飲Espresso我咪回味人生，飲Cappuccino散發男神氣息囉…

學員有點疑惑︰咁呀，我哋由沖咖啡開始學起先呀。

何遠東︰唔駛學啦，我哋直接拉花比試！「拉花男神 Show Hand Show」！

螢幕蓋字：

拉花男神 Show Hand Show

學員低頭自言自語︰嘩！啲自信心喺邊度嚟㗎？！

畫面見學員專注地製作咖啡拉花，何遠東亦嘗試模仿，但過程中錯漏百出。

畫面見學員把咖啡拉花製成品放在枱上。

學員︰我嗰杯得喇！

何遠東試圖轉移話題︰果然…靚仔拉嘅花係幾好！

畫面見何遠東拿出智能電話，接聽蔣知識來電。

蔣知識︰喂，肥東，你杯咖啡沖成點呀？拎嚟睇吓呀！

何遠東表情有點尷尬︰蔣知識呀，你應承我睇完唔准笑㗎！

蔣知識︰好，我唔笑…

畫面見何遠東展示自己失敗的拉花作品。

蔣知識︰…至奇呀，哈哈！你呢杯咩嚟㗎？一杯「令人唔敢飲」嘅咖啡呀？好啦，我都係唔阻你啦，你再練習吓啦！

畫面見學員示範製作心形圖案的咖啡拉花技巧。

學員︰拉花講求手勢同倒奶嘅速度，我哋可以由最基本嘅心形圖案學起。

畫面見何遠東跟著學員拿起咖啡杯及奶勺練習。

學員︰咁我哋可以試吓放高少少先，一路做個混合打轉。好啦，到拉嘅時候我哋就降落，然後升返上嚟。

何遠東︰有啦有啦…但我個心拉到碎咗喎。

學員︰你試吓將個奶勺貼近啲咖啡表面，可能會好啲呢！

畫面見何遠東反覆練習咖啡拉花，最終成功拉出心形圖案。

螢幕蓋字：

成功啦！

畫面見何遠東手上拿著咖啡，擺出有型的姿勢，將咖啡遞向鏡頭。

何遠東︰Hi小姐，呢杯就係我為你用心沖調嘅咖啡！

螢幕蓋字：

Hi小姐，呢杯就係我為你用心沖調嘅咖啡！

何遠東︰嘩，我就係要呢個feel啦！

學員：俾心機，返去練習多啲！

何遠東︰我一定會好努力咁練習㗎！

何遠東望向鏡頭：監製呀，你等我呀，下一位「咖啡男神」就快出現㗎喇！不過話時話，ERB有咁多嘢學，我下次學咩好呢？

畫面見「肥東能量值」，各項能力包括搞笑、顏值、手藝、體力及魅力都有所提升。

螢幕蓋字︰

咖啡師技能GET

畫面見何遠東在製作咖啡拉花。

螢幕蓋字︰

有獎遊戲問題

大家估吓肥東今次個咖啡拉花係咩圖案？

A︰哈哈笑

B︰鬱金香

C︰樹葉

螢幕蓋字︰

職業．技能．修煉所

[www.erb.org](http://www.erb.org)

ERB熱線：182 182

“My ERB” Facebook專頁

蔣知識（隊長）Facebook專頁